./data/phi0474/phi027/phi0474.phi027.perseus-lat2.xml
M. Tullius Cicero
non sum propter nimiam fortasse constantiae cupiditatem adductus ad causam; non postulabam ut ei carissimus essem cuius ego ne beneficiis quidem sententiam meam tradidissem  adducta res in certamen te consule putabatur, utrum quae superiore anno ille gessisset manerent, an rescinderentur  quid loquar plura? si tantum ille in me esse uno roboris et virtutis putavit ut quae ipse gesserat conciderent, si ego restitissem, cur ego non ignoscam, si anteposuit suam salutem meae?